वो भी यही चाहते थे, उन्होंने ही मधेश के हक़ की लड़ाई की नींव रखी; एक अलग धार की पार्टी का उदय हुआ, नाम था ” नेपाल सद्भावना पार्टी “। इस पार्टी को उस समय लोग अछूत मानते थे; यह कहते हुए कि ये पार्टी मधेशी और पहाड़ी के बीच विभेद करवा रही है; नाम सुनना नहीं चाहते थे। भई ! तथाकथित राष्ट्रवादियों की कमी, तो थी नहीं कभी यहाँ; लेकिन तब भी कुछ लोग थे, जो जुड़े मधेश की पहचान और अधिकार की लड़ाई के साथ, कुछ निरन्तर लगे रहे, कुछ अलग हुए ।